Lietuvos ir Tanzanijos santykiai

Lietuvos ir Tanzanijos santykiai – dvišaliai tarptautiniai santykiai tarp Lietuvos ir Tanzanijos.

Diplomatiniai santykiai užmegzti 1993 m. lapkričio 11 d.

Lietuvoje 2021 m. pradžioje gyveno vienas Tanzanijos pilietis.

Tanzanija yra akreditavusi Lietuvai ambasadorę, reziduojančią Švedijoje. Tuo tarpu Lietuva Tanzanijai akreditavusi ambasadoraus nėra, tačiau Tanzanijos sostinėje Dar es Salame atidarytas Lietuvos garbės konsulatas.

Seime veikia Tarpparlamentinių ryšių su Rytų Afrikos valstybėmis (Kenija, Ruanda, Tanzanija, Uganda, Burundžiu ir Pietų Sudanu) grupė (dabartinis pirmininkas – Gintautas Paluckas (LSDP)).

Santykių istorija 

Nėra žinių apie Lietuvos ir Tanzanijos diplomatinius ryšius iki 1993 m. lapkričio 11 d., kuomet buvo užmegzti diplomatiniai santykiai.

Tanzanija Lietuvai ambasadorių yra akreditausi dar nuo 1998 m. (gali būti, kad su pertraukomis).

Politinis bendradarbiavimas tarp Tanzanijos ir Lietuvos nėra intensyvus. Kita vertus, Dar es Salamas buvo vienas iš penkių pirmųjų Afrikos miestų, kuriuose iki 2015 m. įsteigtas Lietuvos Respublikos garbės konsulatas. Vienas pirmųjų aukštesnio rango politikų dvišalių susitikimų įvyko 2004 m. birželio 28-30 dienomis Niujorke Jungtinių Tautų Organizacijos Ekonominės ir Socialinės Tarybos (JTOEST) sesijos metu. Tuomet Lietuvos užsienio reikalų ministerijos sekretorius Šarūnas Adomavičius susitiko su Tanzanijos užsienio reikalų ministru, su kuriuo aptarė bendradarbiavimo tarptautinėse organizacijose klausimus bei Lietuvos siekį tapti JTOEST nare 2005–2007 metais.

Švietimo, mokslo ir technologiniai mainai ir kultūrinis bendradarbiavimas 
Tanzanijoje su UNICEF misija 2013 m. lankėsi ir savaitę praleido Beata Nicholson, Giedrius Savickas ir Virginija Kochanskytė. Tų pačių metų spalio 11 d. per TV3 televiziją rodyti dalyvių įspūdžiai, sudarytos galimybės paaukoti Tanzanijos žmonėms.

Į Tanzaniją iš Lietuvos organizuojamos turistinės kelionės.

Ekonominiai santykiai 
2018 m. duomenimis, prekybos apyvarta tarp Lietuvos ir Tanzanijos siekė 3,97 mln. eurų.

Prekybos balanse vyrauja eksportas iš Lietuvos į Tanzaniją.
 	
 Eksportas sudaro 2,72 mln. eur.
 Importas sudaro 1,25 mln. eurų.

Yra Tanzanijoje dirbančių Lietuvos informacinių technologijų įmonių. Tanzanijoje registrų kūrimo misiją įgyvendino statybos įmonė iš Lietuvos UAB RND.

Pilietiniai mainai

Pasiuntinių ir ambasadorių sąrašas

Pasiuntiniai Lietuvai 
 nuo 1998 m. Džeimsas L. Kateka, pirmasis Tanzanijos ambasadorius Lietuvai (rezidavo Stokholme).
 nuo 2006 m. – Benas Gvėjus Mozesas
 nuo 2011 m. – Muhamedas M. H. Mzalė (rezidavo Stokholme)
 2014–2017 m. – Dora Mari Mseču, ketvirtoji (rezidavo Stokholme)

Pasiuntiniai Tanzanijai 
Lietuva nėra akreditavusi ambasadoriaus.

Šaltiniai

Nuorodos 
 Tanzanija | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Lietuvos diplomatiniai santykiai
Tanzanija